b'\n_START_ARTICLE_\nAcetatna vlakna\n_START_PARAGRAPH_\nAcetatna vlakna so sinteti\xc4\x8dna vlakna iz acetilceluloze oziroma preja iz njih.\n_START_SECTION_\nZgodovina\n_START_PARAGRAPH_\nPrvi\xc4\x8d so jih izdelali leta 1869 v Nem\xc4\x8diji. Na za\xc4\x8detku 20. stoletja sta \xc5\xa1vicarska kemika Camille in Henry Dreyfus iz Basla nadaljevala z raziskavami. Med 1. svetovno vojno so ta vlakna uporabljali za izdelovanje vodoodpornih prevlek za krila francoskih in britanskih letal. Leta 1920 je podjetje British Celanese Ltd po Dreyfusovi metodi izdelalo trpe\xc5\xbena acetatna vlakna. Od takrat se uporablja za izdelavo tkanin in s tem v obla\xc4\x8dilni industriji.\n_START_SECTION_\nVzdr\xc5\xbeevanje\n_START_PARAGRAPH_\nZaradi ob\xc4\x8dutljivosti na baze ne smemo uporabljati alkalnih pralnih sredstev. Zaradi gladkih vlaken kuhanje ni potrebno.\n_START_SECTION_\nUporaba\n_START_PARAGRAPH_\nIz acetata se izdelujejo tkanine, ki so lahke, ne\xc5\xbene, polne in oprijemljive. Tkanine iz acetata se zelo malo me\xc4\x8dkajo. Zaradi majhnega vpijanja vode ga uporabljajo za izdelavo de\xc5\xbenikov in de\xc5\xbenih pla\xc5\xa1\xc4\x8dev. Iz tkanin se izdelujejo tudi bluze, srajce, obleke, podloge, kravate in \xc5\xbeensko spodnje perilo.'